Държавен вестник, бр. 91, 2024 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  91
(5) Правомощията на председателя в негово 
отсъствие се осъществяват от заместник-пред­
седателя или член на комисията, за което се 
издава заповед за всеки конкретен случай. 
В случай че няма издадена изрична заповед, 
функциите на председателя при негово отсъст­
вие се изпълняват от заместник-председателя.
Раздел II
Организация на работа на комисията
Чл. 6. (1) Комисията разглежда и решава 
въпросите от своята компетентност на заседа­
ния. Заседанията на комисията са открити. За 
определени точки от дневния ред комисията 
може да проведе закрито заседание, когато 
приемането на решение изисква защитена 
от закон информация.
(2) Главният секретар присъства на заседа­
нията на комисията без право на глас.
(3) На откритите заседания на комисията 
могат да присъстват и служители от адми­
нистрацията на комисията, както и предва­
рително поканени по преценка на комисията 
външни лица.
(4) На закритите заседания могат да при­
състват служители, притежаващи съответ­
ното разрешение за достъп или които имат 
право да обработват информацията по ал. 1.
Чл. 7. (1) Заседанията на комисията са 
редовни и извънредни.
(2) Комисията провежда редовно заседание 
веднъж седмично по приет от комисията дне­
вен ред. Проектът на дневен ред се предлага 
на комисията от председателя и се гласува 
в началото на заседанието. Материалите по 
проекта на дневния ред се предоставят на чле­
новете на комисията най-късно 48 часа преди 
заседанието. Комисията преди провеждане на 
заседанията публикува проектите на дневен 
ред на страницата си в интернет.
(3) Допълнителни точки могат да бъдат 
включени в дневния ред по предложение на 
председателя и на всеки член от комисията 
най-късно предишния работен ден, но не 
по-късно от 24 часа преди началото на за­
седанието. Предложението за допълнителни 
точки се подлага на гласуване в началото на 
заседанието и след приемането му от коми­
сията допълнителните точки се включват за 
разглеждане в заседанието.
(4) Комисията се свиква на извънредно за­
седание от председателя по негова инициатива 
или по предложение на най-малко двама от 
членовете є. В този случай членовете на ко­
мисията трябва да бъдат уведомени за датата, 
часа и проекта на дневен ред на заседанието 
най-късно предишния работен ден, но не по-
късно от 24 часа преди началото на заседанието. 
Материалите за извънредното заседание се 
представят в същия срок. Срокът по изречение 
второ и трето не се прилага, когато е необхо­
димо свикването на извънредно заседание и 
необходимостта е възникнала в рамките на 24 
часа преди началото на заседанието.
(5) Заседанията на комисията може да се 
провеждат чрез видеоконференция с осигу­
рена комуникационна връзка чрез техничес­
ко средство за едновременно предаване и 
приемане на образ и звук между членовете 
на комисията и участниците в заседанието, 
намиращи се на различни места, позволяваща 
записване и съхраняване на информацията на 
хартиен носител. За провеждане на заседание 
чрез видеоконференция се издава заповед от 
председателя на комисията. 
Чл. 8. (1) Заседанията на комисията се 
откриват и провеждат в присъствието на 
повече от половината от нейните членове.
(2) При отсъствие на председателя на 
комисията заседанията се ръководят от за­
местник-председателя или оправомощения 
член на комисията.
Чл. 9. Отсъствие на член на комисията 
от заседание е допустимо, в случай че той:
1. е в служебна командировка;
2. е в законоустановен отпуск.
Чл. 10. (1) Комисията приема решения и 
протоколни решения с явно гласуване и с 
мнозинство повече от половината от общия 
брой на членовете є. Въздържане от гласу­
ване не се допуска.
(2) По изключение и по предложение на 
председателя комисията може да приема 
решения и неприсъствено. За решенията, 
приети неприсъствено, това обстоятелство 
се отбелязва в протокола.
Чл. 11. (1) За всяко заседание на комисия­
та се води протокол, който се подписва от 
всички присъствали нейни членове.
(2) Всеки член на комисията може да под­
пише протокола с особено мнение относно 
прието решение от комисията. Към протокола 
се прилагат мотивите за изразеното особено 
мнение.
(3) За всяко заседание на комисията се 
извършва аудиозапис и/или видеозапис от 
служители, определени със заповед на пред­
седателя на комисията.
Чл. 12. (1) Решенията на комисията се 
подписват от председателя є, от главния сек­
ретар и от директора на дирекция „Правна“.
(2) Решенията по ал. 1 се съобщават на 
заинтересованите лица в законоустановените 
срокове и се публикуват на страницата на 
комисията в интернет.
(3) Протоколите от заседанията и решения­
та на комисията се публикуват на страницата 
є в интернет с изключение на защитената от 
закон информация. 
Чл. 13. Решенията на комисията се обна­
родват в „Държавен вестник“, когато това 
се изисква от действащото законодателство.